               EURÓPSKA KOMISIA
            V Bruseli31. 1. 2019
            COM(2019) 23 final
            2019/0011(NLE)
            Návrh
            ROZHODNUTIE RADY,
            ktoré sa týka oznámenia Spojeného kráľovstva Veľkej Británie a Severného Írska o tom, že si už neželá zúčastňovať sa na niektorých ustanoveniach schengenského FMT:Italicacquis obsiahnutých v nariadení Rady (ES) č. 377/2004 z 19. februára 2004 o vytvorení siete imigračných styčných dôstojníkov

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  V súlade s článkom 5 Protokolu, ktorým sa schengenské acquis začleňuje do rámca Európskej únie a ktorý je pripojený k Zmluve o Európskej únii a k Zmluve o založení Európskeho spoločenstva, a v súlade s článkom 8 ods. 2 rozhodnutia Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                     1
                  , sa Spojené kráľovstvo zúčastnilo na nariadení Rady (ES) č. 377/2004 z 19. februára 2004 o vytvorení siete imigračných styčných dôstojníkov, zmenenom nariadením Európskeho parlamentu a Rady (EÚ) č. 493/2011 z 5. apríla 2011.

                  Komisia 16. mája 2018 navrhla ďalšiu zmenu nariadenia č. 377/2004 vo forme prepracovaného znenia
                     2
                  . Rada 2. júla 2018 uvedený návrh prijala vo všetkých požadovaných jazykoch.

                  Spojené kráľovstvo v súlade s postupom stanoveným v článku 5 ods. 2 Protokolu (č. 19) o schengenskom acquis začlenenom do rámca Európskej únie, ktorý je pripojený k Zmluve o Európskej únii a k Zmluve o fungovaní Európskej únie, 1. októbra 2018 oznámilo predsedovi Rady svoje želanie nezúčastniť sa na návrhu prepracovaného znenia zo16. mája 2018. V dôsledku toho sa Spojené kráľovstvo na prijatí tohto návrhu už nezúčastňuje.

                  Vzhľadom na skutočnosť, že sieťový charakter siete imigračných styčných dôstojníkov neumožňuje, aby bol členský štát do tejto siete naďalej zapojený, ak sa zmenené právne predpisy, ktorými sa táto sieť zriaďuje, na daný členský štát neuplatňujú, bude ďalším dôsledkom uvedeného oznámenia to, že Spojené kráľovstvo prestane byť zapojené do siete imigračných styčných dôstojníkov odo dňa nadobudnutia účinnosti návrhu prepracovaného znenia týkajúceho sa tejto siete.

                  V súlade s článkom 5 ods. 3 Protokolu (č. 19) o schengenskom acquis Rada určuje rozsah a podmienky, za ktorých sa Spojené kráľovstvo na základe uvedeného oznámenia prestane zúčastňovať na niektorých častiach schengenského acquis. Rada koná na základe rozhodnutia prijatého na návrh Komisie kvalifikovanou väčšinou.

                  V rozhodnutí Rady sa podľa článku 5 ods. 3 Protokolu (č. 19) o schengenskom acquis zohľadňujú tieto kritériá: potreba zachovať čo najväčšiu možnú účasť oznamujúceho členského štátu na schengenskom acquis bez toho, aby to vážne ohrozilo jeho praktické fungovanie a rešpektujúc jeho súdržnosť.

                  Cieľom návrhu prepracovaného znenia zo 16. mája 2018 je zvýšiť koordináciu a optimalizovať využívanie imigračných styčných dôstojníkov, vrátane nových európskych styčných dôstojníkov vyslaných do tretích krajín, s cieľom účinnejšie reagovať na priority EÚ v oblasti migrácie.

                  Návrh prepracovaného znenia zo 16. mája 2018 sleduje rovnaké ciele ako nariadenie (ES) č. 377/2004, zmenené nariadením (EÚ) č. 493/2011, pričom sa zameriava na posilnenie spolupráce a koordinácie medzi imigračnými styčnými dôstojníkmi vyslanými v tretích krajinách, najmä stanovením povinnosti zriadiť miestne alebo regionálne siete imigračných styčných dôstojníkov, ako aj podporou používania osobitného elektronického nástroja na pravidelnú výmenu informácií v rámci miestnych sietí a vytvorením systému podávania správ o činnostiach sietí imigračných styčných dôstojníkov, ale bez toho, aby bola uložená osobitná operačná interakcia s inými systémami alebo právnymi nástrojmi, ktoré sú súčasťou schengenského acquis.

                  Z povahy návrhu prepracovaného znenia zo 16. mája 2018, ako aj z povahy existujúceho nariadenia (ES) č. 377/2004 zmeneného nariadením (EÚ) č. 493/2011 vyplýva, že predstavujú samostatné opatrenie v rámci schengenského acquis, ktoré nie je v operačnej interakcii s inými právnymi nástrojmi, ktoré sú súčasťou schengenského acquis.

                  Preto možno v tomto veľmi výnimočnom prípade konštatovať, že napriek ukončeniu účasti Spojeného kráľovstva na nariadení (ES) č. 377/2004 zmenenom nariadením (EÚ) č. 493/2011 pokračujúca účasť Spojeného kráľovstva na zvyšnej časti schengenského acquis, na ktorom sa v súčasnosti zúčastňuje, slúži na zabezpečenie najväčšej možnej účasti Spojeného kráľovstva na tomto acquis bez toho, aby to vážne ohrozilo praktické fungovanie schengenského acquis, pričom sa zároveň rešpektuje jeho súdržnosť.

               •Súlad s ostatnými politikami Únie

                  Neuplatňuje sa.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Tento návrh vychádza z článku 5 ods. 3 Protokolu (č. 19) o schengenskom acquis začlenenom do rámca Európskej únie.

               •Subsidiarita (v prípade inej ako výlučnej právomoci)

                  Neuplatňuje sa.

                  •
                        Proporcionalita

                  Neuplatňuje sa.

               •Výber nástroja

                  V Protokole (č. 19) o schengenskom acquis začlenenom do rámca Európskej únie sa stanovujú postupy, ktorými sa riadi účasť Spojeného kráľovstva na opatreniach založených na schengenskom acquis.

                  3.
                        VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               Vzhľadom na povahu a rozsah pôsobnosti tohto návrhu nie je potrebné žiadne hodnotenie ex post, konzultácie so zainteresovanými stranami ani posúdenie vplyvu.

               4.VPLYV NA ROZPOČET

               Návrh nemá žiadny vplyv na rozpočet.

               2019/0011 (NLE)

               Návrh

               ROZHODNUTIE RADY,

               ktoré sa týka oznámenia Spojeného kráľovstva Veľkej Británie a Severného Írska o tom, že si už neželá zúčastňovať sa na niektorých ustanoveniach schengenského acquis obsiahnutých v nariadení Rady (ES) č. 377/2004 z 19. februára 2004 o vytvorení siete imigračných styčných dôstojníkov

               RADA EURÓPSKEJ ÚNIE,

               so zreteľom na Zmluvu o Európskej únii,

               so zreteľom na Zmluvu o fungovaní Európskej únie,

               so zreteľom na návrh Európskej komisie,

               so zreteľom na Protokol (č. 19) o schengenskom acquis začlenenom do rámca Európskej únie pripojený k Zmluve o Európskej únii a Zmluve o fungovaní Európskej únie, a najmä na jeho článok 5 ods. 3,

               so zreteľom na oznámenie podľa článku 5 ods. 2 Protokolu (č. 19) o schengenskom acquis začlenenom do rámca Európskej únie, ktoré vláda Spojeného kráľovstva Veľkej Británie a Severného Írska zaslala listom predsedovi Rady 1. októbra 2018 o tom, že si neželá zúčastniť sa na návrhu nariadenia Európskeho parlamentu a Rady o vytvorení európskej siete imigračných styčných dôstojníkov,
                  3

               keďže:

               (1)Spojené kráľovstvo sa zúčastnilo na nariadení Rady (ES) č. 377/2004
                  4
                zmenenom nariadením Európskeho parlamentu a Rady (EÚ) č. 493/2011 z 5. apríla 2011
                  5
               .

               (2)Spojené kráľovstvo 1. októbra 2018 v rámci požadovanej trojmesačnej lehoty oznámilo predsedovi Rady svoje želanie nezúčastniť sa na prijatí prepracovaného znenia nariadenia o vytvorení európskej siete imigračných styčných dôstojníkov, ktoré Komisia navrhla 16. mája 2018 a ktoré Rada prijala vo všetkých požadovaných jazykoch 2. júla 2018.

               (3)Cieľom nariadenia (ES) č. 377/2004 je posilniť spoluprácu medzi imigračnými styčnými dôstojníkmi vyslanými do tretích krajín, a to najmä stanovením povinnosti zriadiť miestne alebo regionálne siete imigračných styčných dôstojníkov, ako aj podporovaním používania osobitného elektronického nástroja na pravidelnú výmenu informácií v rámci miestnych sietí a vytvorením systému podávania správ o činnostiach sietí imigračných styčných dôstojníkov prostredníctvom polročných správ predsedníctva bez toho, aby sa vyžadovalo používanie akýchkoľvek operačných systémov alebo priama interakcia s akýmikoľvek právnymi ustanoveniami obsiahnutými v iných právnych nástrojoch, ktoré sú súčasťou schengenského acquis.

               (4)Návrh prepracovaného znenia nariadenia o vytvorení európskej siete imigračných styčných dôstojníkov zo 16. mája 2018 zameraný na zvýšenie koordinácie a optimalizáciu využívania imigračných styčných dôstojníkov vrátane nových európskych styčných dôstojníkov vyslaných do tretích krajín s cieľom účinnejšie reagovať na priority EÚ v oblasti migrácie sa neodchyľuje od charakteru súčasného nariadenia (ES) č. 377/2004, zmeneného nariadením (EÚ) č. 493/2011, pokiaľ ide o jeho konkrétnu interakciu s ostatnými časťami schengenského acquis.

               (5)Návrh prepracovaného znenia nariadenia o vytvorení európskej siete imigračných styčných dôstojníkov, ako aj nariadenie (ES) č. 377/2004 zmenené nariadením (EÚ) č. 493/2011 možno preto považovať za samostatné opatrenie v rámci schengenského acquis, ktoré nie je v operačnej interakcii s inými právnymi nástrojmi, ktoré sú súčasťou schengenského acquis.

               (6)Vzhľadom na samostatnú povahu nariadenia (ES) č. 377/2004, zmeneného nariadením (EÚ) č. 493/2011, v rámci schengenského acquis možno v tomto výnimočnom prípade usúdiť, že ak sa Spojené kráľovstvo už nezúčastňuje na tomto nariadení alebo jeho ďalších zmenách, ale naďalej sa zúčastňuje na zostávajúcom schengenskom acquis, na ktorom sa v súčasnosti zúčastňuje podľa rozhodnutia Rady 2000/365/ES
                  6
               , zabezpečilo by to čo najväčšiu možnú účasť Spojeného kráľovstva bez toho, aby to vážne ohrozilo praktické fungovanie ostatných častí schengenského acquis, a to pri súčasnom rešpektovaní ich vzájomného súladu.

               (7)Článok 8 ods. 2 rozhodnutia 2000/365/ES by sa preto v súlade s článkom 5 ods. 3 Protokolu (č. 19) o schengenskom acquis začlenenom do rámca Európskej únie mal od nadobudnutia účinnosti návrhu prepracovaného znenia nariadenia (ES) č. 377/2004 prestať uplatňovať na Spojené kráľovstvo Veľkej Británie a Severného Írska, pokiaľ ide o nariadenie (ES) č. 377/2004, zmenené nariadením (EÚ) č. 493/2011, a akékoľvek jeho ďalšie zmeny vrátane návrhu na prepracovanie nariadenia (ES) č. 377/2004.

               (8)V dôsledku toho by sa bod 6 prílohy I k rozhodnutiu Rady 2004/926/ES
                  7
               , pokiaľ ide o nariadenie (ES) č. 377/2004, mal v súlade s článkom 5 ods. 3 uvedeného protokolu takisto prestať uplatňovať odo dňa nadobudnutia účinnosti návrhu prepracovaného znenia,

               PRIJALA TOTO ROZHODNUTIE:

               Článok 1

               Rozhodnutie 2000/365/ES, ako aj bod 6 prílohy I k rozhodnutiu 2004/926/ES sa prestanú uplatňovať na Spojené kráľovstvo Veľkej Británie a Severného Írska, pokiaľ ide o nariadenie Rady (ES) č. 377/2004 o vytvorení siete imigračných styčných dôstojníkov zmenené nariadením (EÚ) č. 493/2011 a akékoľvek jeho ďalšie zmeny, a to odo dňa nadobudnutia účinnosti návrhu prepracovaného znenia nariadenia Európskeho parlamentu a Rady o vytvorení európskej siete imigračných styčných dôstojníkov.

               Článok 2

               Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

               V Bruseli

                     Za Radu

                     predseda

                     (1)

                        Ú. v. ES L 131, 1.6.2000, s. 43.

                     (2)

                        Návrh nariadenia Európskeho parlamentu a Rady o vytvorení európskej siete imigračných styčných dôstojníkov (prepracované znenie)*, COM(2018) 303 final.

                     (3)

                        COM(2018) 303 final.

                     (4)

                        Nariadenie Rady (ES) č. 377/2004 z 19. februára 2004 o vytvorení siete imigračných styčných dôstojníkov (Ú. v. EÚ L 064, 2.3.2004, s. 1).

                     (5)

                        Nariadenie Európskeho parlamentu a Rady (EÚ) č. 493/2011 z 5. apríla 2011, ktorým sa mení a dopĺňa nariadenie Rady (ES) č. 377/2004 z 19. februára 2004 o vytvorení siete imigračných styčných dôstojníkov (Ú. v. EÚ L 141, 27.5.2011, s. 13).

                     (6)

                        Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

                     (7)

                        Rozhodnutie Rady 2004/926/ES z 22. decembra 2004 o nadobudnutí účinnosti niektorých ustanovení schengenského acquis Spojeným kráľovstvom Veľkej Británie a Severného Írska (Ú. v. EÚ L 395, 31.12.2004, s. 70).


               EURÓPSKA KOMISIA
            V Bruseli31. 1. 2019
            COM(2019) 24 final
            2019/0012(NLE)
            Návrh
            ROZHODNUTIE RADY
            o uzavretí Dohody medzi Európskou úniou a Lichtenštajnským kniežatstvom o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, ako aj prílohy k uvedenému rozhodnutiu, a rámcového rozhodnutia Rady 2009/905/SVV o akreditácii poskytovateľov forenzných služieb vykonávajúcich laboratórne činnosti

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti („prümské rozhodnutie“)
                  1
                bolo prijaté s cieľom začleniť do právneho rámca Európskej únie podstatu ustanovení predchádzajúcej Prümskej zmluvy o zintenzívnení cezhraničnej spolupráce, najmä v boji proti terorizmu, cezhraničnej trestnej činnosti a nelegálnej migrácii, ktorú 27. mája 2005 schválilo sedem európskych krajín. V ten istý deň Rada prijala aj rozhodnutie 2008/616/SVV z 23. júna 2008 o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti
                  2
                („prümské vykonávacie rozhodnutie“), v ktorom sa stanovujú technické ustanovenia potrebné na vykonávanie rozhodnutia 2008/615/SVV.

               Cieľom prümského rozhodnutia a prümského vykonávacieho rozhodnutia je zlepšiť výmenu informácií medzi orgánmi zodpovednými za predchádzanie trestným činom a ich vyšetrovanie, ako aj posilniť cezhraničnú policajnú a justičnú spoluprácu medzi členskými štátmi Únie. Prümské rozhodnutie obsahuje okrem iného ustanovenia, podľa ktorých si členské štáty vzájomne udeľujú prístupové práva k svojim automatizovaným súborom s analýzou DNA, automatizovaným systémom identifikácie odtlačkov prstov a údajom o evidencii vozidiel. Informácie získané porovnávaním údajov otvoria štátom nové prístupy k vyšetrovaniu, a tým zohrajú kľúčovú úlohu v pomoci orgánom presadzovania práva a justičným orgánom v členských štátoch.

               Rada prijala 30. novembra 2009 rámcové rozhodnutie Rady 2009/905/SVV o akreditácii poskytovateľov forenzných služieb vykonávajúcich laboratórne činnosti
                  3
                („forenzné rozhodnutie“). V tomto rámcovom rozhodnutí sa stanovujú požiadavky na výmenu údajov o DNA a odtlačkoch prstov s cieľom zabezpečiť, aby orgány zodpovedné za predchádzanie trestným činom a ich odhaľovanie a vyšetrovanie považovali výsledky laboratórnych činností vykonávaných akreditovanými poskytovateľmi forenzných služieb v jednom členskom štáte za rovnocenné s výsledkami laboratórnych činností vykonávaných poskytovateľmi forenzných služieb, ktorí sú akreditovaní podľa normy EN ISO/IEC 17025 v ktoromkoľvek inom členskom štáte.

               Komisia predložila Rade v októbri 2015 odporúčanie na rozhodnutie Rady, ktorým sa povoľujú rokovania o uzatvorení dohôd so Švajčiarskou konfederáciou a Lichtenštajnským kniežatstvom o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, a prílohy k uvedenému rozhodnutiu (smernice na rokovania).

               Rada poverila 10. júna 2016 Komisiu začatím rokovaní so Švajčiarskou konfederáciou a Lichtenštajnským kniežatstvom o uplatňovaní určitých ustanovení rozhodnutia Rady 2008/615/SVV, rozhodnutia Rady 2008/616/SVV vrátane jeho prílohy a rámcového rozhodnutia Rady 2009/905/SVV o akreditácii poskytovateľov forenzných služieb vykonávajúcich laboratórne činnosti. Rokovania s oboma krajinami boli úspešne ukončené parafovaním dohody 24. mája 2018.

               Komisia sa domnieva, že ciele stanovené Radou v smerniciach na rokovania boli dosiahnuté a návrh dohody je pre Úniu prijateľný.

               Cieľom medzinárodnej dohody medzi EÚ a Lichtenštajnskom je zlepšiť a zjednodušiť automatizovanú výmenu informácií vrátane spravodajských informácií medzi orgánmi presadzovania práva v členských štátoch a v tejto pridruženej krajine s cieľom podnietiť medzinárodnú policajnú spoluprácu. Možnosť všetkých členských štátov získať prístup k vnútroštátnym databázam Švajčiarskej konfederácie a Lichtenštajnského kniežatstva
                  4
                obsahujúcich údaje o DNA, odtlačkoch prstov a evidencii vozidiel a naopak je nepochybne mimoriadne dôležitá pre posilnenie a podporu cezhraničnej policajnej spolupráce. Zlepšenie výmeny informácií v oblasti presadzovania práva v záujme zachovania bezpečnosti v Európskej únii nemožno uspokojivo dosiahnuť na úrovni samotných členských štátov, keďže medzinárodná trestná činnosť nie je obmedzená na hranice EÚ.

               •Súlad s existujúcimi ustanoveniami v tejto oblasti politiky

               Lichtenštajnské kniežatstvo pristúpilo k dohode o pridružení z 26. októbra 2004 prostredníctvom Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                  5
               . Lichtenštajnské kniežatstvo teda pristúpilo k rámcovému rozhodnutiu Rady 2006/960/SVV z 18. decembra 2006 o zjednodušení výmeny informácií a spravodajských informácií medzi orgánmi členských štátov Európskej únie činnými v trestnom konaní
                  6
                (tzv. švédskej iniciatíve), ktorá predstavuje vývoj ustanovení schengenského acquis.

               Švédska iniciatíva sa do určitej miery vzťahuje na prümské rozhodnutie, keďže sa v nej stanovujú pravidlá, podľa ktorých si orgány presadzovania práva v členských štátoch a pridružených krajinách môžu účinne vymieňať existujúce informácie a spravodajské informácie na účely vedenia vyšetrovania trestných činov alebo spravodajských operácií v trestných veciach. Podľa článku 5 ods. 1 švédskej iniciatívy sa môžu požadovať informácie a spravodajské informácie na účel predchádzania trestnému činu alebo jeho odhalenia či vyšetrovania, ak existujú vecné dôvody domnievať sa, že príslušné informácie a spravodajské informácie sú dostupné v inom členskom štáte. Automatizovaná výmena informácií podľa prümského rozhodnutia je vhodná na stanovenie takýchto vecných dôvodov.

               Okrem toho podľa článku 20 ods. 1 nariadenia (EÚ) č. 603/2013
                  7
                musia členské štáty pred podaním žiadosti o prístup do systému Eurodac na účely presadzovania práva najprv skontrolovať databázy odtlačkov dostupné v rámci vnútroštátneho práva a porovnať súbor údajov o odtlačkoch prstov s automatizovanými databázami odtlačkov prstov iných členských štátov podľa prümského rozhodnutia. Členské štáty, ktoré nespĺňajú podmienku vykonať prümskú kontrolu, ktorá je povinným predpokladom na predloženie žiadosti o prístup do systému Eurodac na účely presadzovania práva, nebudú môcť predložiť uvedenú žiadosť.

               Rada poverila 14. decembra 2015 Komisiu začatím rokovaní o dohodách medzi Úniou na jednej strane a Dánskom, Islandom, Nórskom, Švajčiarskom a Lichtenštajnskom na druhej strane o podmienkach účasti týchto štátov na postupe porovnávania a prenosu údajov na účely presadzovania práva stanovenom v kapitole VI nariadenia (EÚ) č. 603/2013.

               Medzinárodná dohoda medzi Úniou a Islandom a Nórskom o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, a rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, bola uzavretá 26. júla 2010.

               V súlade s článkom 3 Protokolu č. 21
                  8
                o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, tieto členské štáty oznámia želanie zúčastniť sa na prijatí a uplatňovaní tohto návrhu rozhodnutia Rady do troch mesiacov od jeho prijatia Komisiou.

               V súlade s článkami 1 a 2 Protokolu č. 22
                  9
                o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Právnym základom tohto návrhu rozhodnutia Rady je článok 82 ods. 1 písm. d) a článok 87 ods. 2 písm. a) Zmluvy o fungovaní Európskej únie (ZFEÚ) v spojení s jej článkom 218 ods. 6 písm. a).

                  Na uzatvorenie tejto dohody sa podľa článku 218 ods. 6 písm. a) bodu v) ZFEÚ vyžaduje súhlas Európskeho parlamentu.

               •Subsidiarita (v prípade inej ako výlučnej právomoci)

               V súlade so zásadou subsidiarity stanovenou v článku 5 Zmluvy o Európskej únii možno ciele tejto dohody dosiahnuť iba na úrovni Únie.

               •Proporcionalita

               V záujme posilnenia medzinárodnej spolupráce v tejto oblasti je mimoriadne dôležité, aby všetci účastníci, ktorí si vymieňajú údaje podľa prümského rámca, zaviedli tie isté technické a procedurálne normy a požiadavky, ako aj normy a požiadavky v oblasti ochrany údajov, s cieľom umožniť rýchlu, účinnú a presnú výmenu informácií. Návrh je v súlade so zásadou proporcionality, pretože nepresahuje rámec nevyhnutný na dosiahnutie cieľov účinnej účasti Lichtenštajnského kniežatstva na vykonávaní prümských rozhodnutí a forenzného rozhodnutia.

               •Výber nástroja

                  Tento návrh je v súlade s článkom 218 ods. 6 písm. a) ZFEÚ, v ktorom sa stanovuje, že rozhodnutia o medzinárodných dohodách prijíma Rada po udelení súhlasu Európskeho parlamentu.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  Neuplatňuje sa.

               •Konzultácie so zainteresovanými stranami

                  Rada bola informovaná a uskutočnili sa konzultácie v príslušnej pracovnej skupine Rady (DAPIX). Európsky parlament (výbor LIBE) bol informovaný.

               •Základné práva

                  Dohoda je plne v súlade so základnými právami a zásadami ochrany údajov uvedenými v prümskom rozhodnutí (kapitola 6).

               4.VPLYV NA ROZPOČET

                  V odôvodnení č. 8 dohody sa uvádza, že Lichtenštajnské kniežatstvo by malo znášať náklady svojich vlastných orgánov súvisiace s uplatňovaním tejto dohody. V článku 1 ods. 1 dohody sa uvádza zoznam uplatniteľných článkov prümského rozhodnutia vrátane článku 34, v ktorom sa stanovuje, že každý členský štát znáša prevádzkové náklady, ktoré vynaložili jeho orgány pri uplatňovaní tohto rozhodnutia. V článku 1 ods. 4 sa stanovuje podobná povinnosť členských štátov v súvislosti s forenzným rozhodnutím. Tento návrh preto nemá žiadny vplyv na rozpočet Únie.

               5.ĎALŠIE PRVKY

               •Plány vykonávania a spôsob monitorovania, hodnotenia a podávania správ

                  Vykonávanie dohody vrátane predchádzajúceho hodnotenia Radou a členskými štátmi, ako aj oznámenia a vyhlásenia sú opísané v článku 8 dohody.

               •Podrobné vysvetlenie konkrétnych ustanovení návrhu

               V dohode sa uvádza zoznam ustanovení prümského rozhodnutia, prümského vykonávacieho rozhodnutia a forenzného rozhodnutia, ktoré sa po nadobudnutí platnosti dohody začnú uplatňovať na Lichtenštajnské kniežatstvo.

               Dohoda tiež obsahuje súbor ustanovení týkajúcich sa jednotného uplatňovania (článok 3), riešenia sporov (článok 4), zmien (článok 5) a oznámení a vyhlásení (článok 8). Zmluvné strany sa zhodli na tom, že spoločne preskúmajú túto dohodu najneskôr do piatich rokov od nadobudnutia jej platnosti (článok 6). Dohoda sa uzatvára na dobu neurčitú, pričom jedna zo zmluvných strán môže od nej kedykoľvek odstúpiť (článok 10).

               2019/0012 (NLE)

               Návrh

               ROZHODNUTIE RADY

               o uzavretí Dohody medzi Európskou úniou a Lichtenštajnským kniežatstvom o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, ako aj prílohy k uvedenému rozhodnutiu, a rámcového rozhodnutia Rady 2009/905/SVV o akreditácii poskytovateľov forenzných služieb vykonávajúcich laboratórne činnosti

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä jej článok 82 ods. 1  písm. d) a článok 87 ods. 2 písm. a) v spojení s jej článkom 218 ods. 6 písm. a) ,

               so zreteľom na návrh Európskej komisie,

               so zreteľom na súhlas Európskeho parlamentu,

               keďže:

               (1)V súlade s rozhodnutím Rady [XXX] z [XXX]
                  10
                bola Dohoda medzi Európskou úniou a Lichtenštajnským kniežatstvom o uplatňovaní určitých ustanovení rozhodnutia Rady 2008/615/SVV
                  11
                o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, rozhodnutia Rady 2008/616/SVV
                  12
                o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, ako aj prílohy k uvedenému rozhodnutiu, a rámcového rozhodnutia Rady 2009/905/SVV
                  13
                o akreditácii poskytovateľov forenzných služieb vykonávajúcich laboratórne činnosti podpísaná [XXX], s výhradou jej uzavretia k neskoršiemu dátumu.

               (2)Zlepšenie výmeny informácií v oblasti presadzovania práva v záujme zachovania bezpečnosti v Únii nemožno uspokojivo dosiahnuť na úrovni samotných členských štátov, keďže medzinárodná trestná činnosť nie je obmedzená na hranice Únie. Možnosť všetkých členských štátov a Lichtenštajnského kniežatstva získať vzájomný prístup k vnútroštátnym databázam obsahujúcim súbory s analýzou DNA, systémom identifikácie odtlačkov prstov a údajom o evidencii vozidiel je mimoriadne dôležitá pre posilnenie cezhraničnej spolupráce v oblasti presadzovania práva.

               (3)V súlade s článkom 8 dohody sa niektoré jej ustanovenia predbežne vykonávajú odo dňa jej podpísania.

               (4)Dohoda by sa mala schváliť v mene Európskej únie.

               (5)[V súlade s článkom 3 Protokolu č. 21 o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, tieto členské štáty oznámili želanie zúčastniť sa na prijatí a uplatňovaní tohto rozhodnutia.]

               (6)V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje Dohoda medzi Európskou úniou a Lichtenštajnským kniežatstvom o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, ako aj prílohy k uvedenému rozhodnutiu, a rámcového rozhodnutia Rady 2009/905/SVV o akreditácii poskytovateľov forenzných služieb vykonávajúcich laboratórne činnosti (ďalej len „dohoda“).

               Článok 2

               Predseda Rady určí osobu splnomocnenú vydať v mene Európskej únie oznámenie v súlade s článkom 8 ods. 1 dohody s cieľom vyjadriť súhlas Európskej únie s tým, že bude touto dohodou viazaná
                  14
               .

               Článok 3

               Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

               V Bruseli

                     Za Radu

                     predseda

                     (1)

                        Ú. v. EÚ L 210, 6.8.2008, s. 1.

                     (2)

                        Ú. v. EÚ L 210, 6.8.2008, s. 12.

                     (3)

                        Ú. v. EÚ L 322, 9.12.2009, s. 14.

                     (4)

                        V praxi Lichtenštajnsko nemá samostatné databázy a využíva databázy Švajčiarska.

                     (5)

                        Ú. v. EÚ L 160, 18.6.2011, s. 21.

                     (6)

                        Ú. v. EÚ L 386, 29.12.2006, s. 89.

                     (7)

                        Nariadenie Európskeho parlamentu a Rady (EÚ) č. 603/2013 z 26. júna 2013 o zriadení systému Eurodac na porovnávanie odtlačkov prstov pre účinné uplatňovanie nariadenia (EÚ) č. 604/2013, ktorým sa ustanovujú kritériá a mechanizmy na určenie členského štátu zodpovedného za posúdenie žiadosti o medzinárodnú ochranu podanej štátnym príslušníkom tretej krajiny alebo osobou bez štátnej príslušnosti v jednom z členských štátov, o žiadostiach orgánov členských štátov na presadzovanie práva a Europolu o porovnanie s údajmi v systéme Eurodac na účely presadzovania práva a o zmene nariadenia (EÚ) č. 1077/2011, ktorým sa zriaďuje Európska agentúra na prevádzkové riadenie rozsiahlych informačných systémov v priestore slobody, bezpečnosti a spravodlivosti (prepracované znenie). (Ú. v. EÚ L 180, 29.6.2013, s. 1).

                     (8)

                        Ú. v. EÚ C 202, 7.6.2016, s. 295.

                     (9)

                        Ú. v. EÚ C 326, 26.10.2012, s. 299.

                     (10)

                        Rozhodnutie Rady [XXX] z [XXX] o podpise, v mene Európskej únie, a o predbežnom vykonávaní určitých ustanovení Dohody medzi Európskou úniou a Lichtenštajnským kniežatstvom o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, ako aj prílohy k uvedenému rozhodnutiu, a rámcového rozhodnutia Rady 2009/905/SVV o akreditácii poskytovateľov forenzných služieb vykonávajúcich laboratórne činnosti (Ú. v. EÚ L […], […], s. […]).

                     (11)

                        Rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (Ú. v. EÚ L 210, 6.8.2008, s. 1).

                     (12)

                        Rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (Ú. v. EÚ L 210, 6.8.2008, s. 12).

                     (13)

                        Rámcové Rozhodnutie Rady 2009/905/SVV z 30. novembra 2009 o akreditácii poskytovateľov forenzných služieb vykonávajúcich laboratórne činnosti (Ú. v. EÚ L 322, 9.12.2009, s. 14).

                     (14)

                        Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


               EURÓPSKA KOMISIA
            V Bruseli31. 1. 2019
            COM(2019) 35 final
            2019/0016(NLE)
            Návrh
            ROZHODNUTIE RADY
            o podpise, v mene Európskej únie, a o predbežnom vykonávaní určitých ustanovení Dohody medzi Európskou úniou a Lichtenštajnským kniežatstvom o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, ako aj prílohy k uvedenému rozhodnutiu, a rámcového rozhodnutia Rady 2009/905/SVV o akreditácii poskytovateľov forenzných služieb vykonávajúcich laboratórne činnosti

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti
                  1
                („prümské rozhodnutie“) bolo prijaté s cieľom začleniť do právneho rámca Európskej únie podstatu ustanovení predchádzajúcej Prümskej zmluvy o zintenzívnení cezhraničnej spolupráce, najmä v boji proti terorizmu, cezhraničnej trestnej činnosti a nelegálnej migrácii, ktorú 27. mája 2005 schválilo sedem európskych krajín. V ten istý deň Rada prijala aj rozhodnutie 2008/616/SVV z 23. júna 2008 o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti
                  2
                („prümské vykonávacie rozhodnutie“), v ktorom sa stanovujú technické ustanovenia potrebné na vykonávanie rozhodnutia 2008/615/SVV.

               Cieľom prümského rozhodnutia a prümského vykonávacieho rozhodnutia je zlepšiť výmenu informácií medzi orgánmi zodpovednými za predchádzanie trestným činom a ich vyšetrovanie, ako aj posilniť cezhraničnú policajnú a justičnú spoluprácu medzi členskými štátmi Únie. Prümské rozhodnutie obsahuje okrem iného ustanovenia, podľa ktorých si členské štáty vzájomne udeľujú prístupové práva k svojim automatizovaným súborom s analýzou DNA, automatizovaným systémom identifikácie odtlačkov prstov a údajom o evidencii vozidiel. Informácie získané porovnávaním údajov otvoria štátom nové prístupy k vyšetrovaniu, a tým zohrajú kľúčovú úlohu v pomoci orgánom presadzovania práva a justičným orgánom v členských štátoch.

               Rada prijala 30. novembra 2009 rámcové rozhodnutie Rady 2009/905/SVV o akreditácii poskytovateľov forenzných služieb vykonávajúcich laboratórne činnosti
                  3
                („forenzné rozhodnutie“). V uvedenom rámcovom rozhodnutí sa stanovujú požiadavky na výmenu údajov o DNA a odtlačkoch prstov s cieľom zabezpečiť, aby orgány zodpovedné za predchádzanie trestným činom a ich odhaľovanie a vyšetrovanie považovali výsledky laboratórnych činností vykonávaných akreditovanými poskytovateľmi forenzných služieb v jednom členskom štáte za rovnocenné s výsledkami laboratórnych činností vykonávaných poskytovateľmi forenzných služieb, ktorí sú akreditovaní podľa normy EN ISO/IEC 17025 v ktoromkoľvek inom členskom štáte.

               Komisia predložila Rade v októbri 2015 odporúčanie na rozhodnutie Rady, ktorým sa povoľujú rokovania o uzatvorení dohôd so Švajčiarskou konfederáciou a Lichtenštajnským kniežatstvom o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, a prílohy k uvedenému rozhodnutiu (smernice na rokovania).

               Rada poverila 10. júna 2016 Komisiu začatím rokovaní so Švajčiarskou konfederáciou a Lichtenštajnským kniežatstvom o uplatňovaní určitých ustanovení rozhodnutia Rady 2008/615/SVV, rozhodnutia Rady 2008/616/SVV vrátane jeho prílohy a rámcového rozhodnutia Rady 2009/905/SVV o akreditácii poskytovateľov forenzných služieb vykonávajúcich laboratórne činnosti. Rokovania boli úspešne ukončené parafovaním dohôd 24. mája 2018.

               Komisia sa domnieva, že ciele stanovené Radou v smerniciach na rokovania boli dosiahnuté a návrh dohody je pre Úniu prijateľný.

               Cieľom tejto medzinárodnej dohody medzi EÚ a Lichtenštajnským kniežatstvom je zlepšiť a zjednodušiť automatizovanú výmenu informácií vrátane spravodajských informácií medzi orgánmi presadzovania práva v členských štátoch a v tejto pridruženej krajine s cieľom podnietiť medzinárodnú policajnú spoluprácu. Možnosť všetkých členských štátov získať prístup k vnútroštátnym databázam Švajčiarskej konfederácie a Lichtenštajnského kniežatstva
                  4
                obsahujúcich údaje o DNA, odtlačkoch prstov a evidencii vozidiel a naopak je nepochybne mimoriadne dôležitá pre posilnenie a podporu cezhraničnej policajnej spolupráce. Zlepšenie výmeny informácií v oblasti presadzovania práva v záujme zachovania bezpečnosti v Európskej únii nemožno uspokojivo dosiahnuť na úrovni samotných členských štátov, keďže medzinárodná trestná činnosť nie je obmedzená na hranice EÚ.

               •Súlad s existujúcimi ustanoveniami v tejto oblasti politiky

               Lichtenštajnské kniežatstvo pristúpilo k dohode o pridružení z 26. októbra 2004 prostredníctvom Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                  5
               . Lichtenštajnské kniežatstvo teda pristúpilo k rámcovému rozhodnutiu Rady 2006/960/SVV z 18. decembra 2006 o zjednodušení výmeny informácií a spravodajských informácií medzi orgánmi členských štátov Európskej únie činnými v trestnom konaní
                  6
                (tzv. švédskej iniciatíve), ktorá predstavuje vývoj ustanovení schengenského acquis.

               Švédska iniciatíva sa do určitej miery vzťahuje na prümské rozhodnutie, keďže sa v nej stanovujú pravidlá, podľa ktorých si orgány presadzovania práva v členských štátoch a pridružených krajinách môžu účinne vymieňať existujúce informácie a spravodajské informácie na účely vedenia vyšetrovania trestných činov alebo spravodajských operácií v trestných veciach. Podľa článku 5 ods. 1 švédskej iniciatívy sa môžu požadovať informácie a spravodajské informácie na účel predchádzania trestnému činu alebo jeho odhalenia či vyšetrovania, ak existujú vecné dôvody domnievať sa, že príslušné informácie a spravodajské informácie sú dostupné v inom členskom štáte. Automatizovaná výmena informácií podľa prümského rozhodnutia je vhodná na stanovenie takýchto vecných dôvodov.

               Okrem toho podľa článku 20 ods. 1 nariadenia (EÚ) č. 603/2013
                  7
                musia členské štáty pred podaním žiadosti o prístup do systému Eurodac na účely presadzovania práva najprv skontrolovať databázy odtlačkov dostupné v rámci vnútroštátneho práva a porovnať súbor údajov o odtlačkoch prstov s automatizovanými databázami odtlačkov prstov iných členských štátov podľa prümského rozhodnutia. Členské štáty, ktoré nespĺňajú podmienku vykonať prümskú kontrolu, ktorá je povinným predpokladom na predloženie žiadosti o prístup do systému Eurodac na účely presadzovania práva, nebudú môcť predložiť uvedenú žiadosť.

               Rada poverila 14. decembra 2015 Komisiu začatím rokovaní o dohodách medzi Úniou na jednej strane a Dánskom, Islandom, Nórskom, Švajčiarskom a Lichtenštajnskom na druhej strane o podmienkach účasti týchto štátov na postupe porovnávania a prenosu údajov na účely presadzovania práva stanovenom v kapitole VI nariadenia (EÚ) č. 603/2013.

               Medzinárodná dohoda medzi Úniou a Islandom a Nórskom o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, a rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, bola uzavretá 26. júla 2010.

               V súlade s článkom 3 Protokolu č. 21
                  8
                o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, tieto členské štáty oznámia želanie zúčastniť sa na prijatí a uplatňovaní tohto návrhu rozhodnutia Rady do troch mesiacov od jeho prijatia Komisiou.

               V súlade s článkami 1 a 2 Protokolu č. 22
                  9
                o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Právnym základom tohto návrhu rozhodnutia Rady je článok 82 ods. 1 písm. d) a článok 87 ods. 2 písm. a) Zmluvy o fungovaní Európskej únie (ZFEÚ) v spojení s jej článkom 218 ods. 5.

               •Subsidiarita (v prípade inej ako výlučnej právomoci)

               V súlade so zásadou subsidiarity stanovenou v článku 5 Zmluvy o Európskej únii možno ciele tejto dohody dosiahnuť iba na úrovni Únie.

               •Proporcionalita

                  V záujme posilnenia medzinárodnej spolupráce v tejto oblasti je mimoriadne dôležité, aby všetci účastníci, ktorí si vymieňajú údaje podľa prümského rámca, zaviedli tie isté technické a procedurálne normy a požiadavky, ako aj normy a požiadavky v oblasti ochrany údajov, s cieľom umožniť rýchlu, účinnú a presnú výmenu informácií. Návrh je v súlade so zásadou proporcionality, pretože nepresahuje rámec nevyhnutný na dosiahnutie cieľov účinnej účasti Lichtenštajnského kniežatstva na vykonávaní prümských rozhodnutí a forenzného rozhodnutia.

               •Výber nástroja

               Na základe článku 218 ods. 5 ZFEÚ sa vyžaduje rozhodnutie Rady poverujúce na podpis dohody.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Konzultácie so zainteresovanými stranami

                  Rada bola informovaná a uskutočnili sa konzultácie v príslušnej pracovnej skupine Rady (DAPIX). Európsky parlament (výbor LIBE) bol informovaný.

               •Základné práva

                  Dohoda je plne v súlade so základnými právami a zásadami ochrany údajov uvedenými v prümskom rozhodnutí (kapitola 6).

               4.VPLYV NA ROZPOČET

                  V odôvodnení č. 8 dohody sa uvádza, že Lichtenštajnské kniežatstvo by malo znášať náklady svojich vlastných orgánov súvisiace s uplatňovaním tejto dohody. V článku 1 ods. 1 dohody sa uvádza zoznam uplatniteľných článkov prümského rozhodnutia vrátane článku 34, v ktorom sa stanovuje, že každý členský štát znáša prevádzkové náklady, ktoré vynaložili jeho orgány pri uplatňovaní tohto rozhodnutia. V článku 1 ods. 4 sa stanovuje podobná povinnosť členských štátov v súvislosti s forenzným rozhodnutím. Tento návrh preto nemá žiadny vplyv na rozpočet Únie.

               5.ĎALŠIE PRVKY

               •Plány vykonávania, spôsob monitorovania, hodnotenia a podávania správ

                  Vykonávanie dohody vrátane predchádzajúceho hodnotenia Radou a členskými štátmi, ako aj oznámenia a vyhlásenia sú opísané v článku 8 dohody.

               •Podrobné vysvetlenie konkrétnych ustanovení návrhu

               V dohode sa uvádza zoznam ustanovení prümského rozhodnutia, prümského vykonávacieho rozhodnutia a forenzného rozhodnutia, ktoré sa po nadobudnutí platnosti dohody začnú uplatňovať na Lichtenštajnské kniežatstvo.

               Dohoda tiež obsahuje súbor ustanovení týkajúcich sa jednotného uplatňovania (článok 3), riešenia sporov (článok 4), zmien (článok 5) a oznámení a vyhlásení (článok 8). Zmluvné strany sa zhodli na tom, že spoločne preskúmajú túto dohodu najneskôr do piatich rokov od nadobudnutia jej platnosti (článok 6). Dohoda sa uzatvára na dobu neurčitú, pričom jedna zo zmluvných strán môže od nej kedykoľvek odstúpiť (článok 10).

               2019/0016 (NLE)

               Návrh

               ROZHODNUTIE RADY

               o podpise, v mene Európskej únie, a o predbežnom vykonávaní určitých ustanovení Dohody medzi Európskou úniou a Lichtenštajnským kniežatstvom o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, ako aj prílohy k uvedenému rozhodnutiu, a rámcového rozhodnutia Rady 2009/905/SVV o akreditácii poskytovateľov forenzných služieb vykonávajúcich laboratórne činnosti

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä jej článok 82 ods. 1 písm. d) a článok 87 ods. 2 písm. a) v spojení s jej článkom 218 ods. 5,

               so zreteľom na návrh Európskej komisie,

               keďže:

               (1)Rada 10. júna 2016 poverila Komisiu, aby začala rokovania o uzavretí Dohody medzi Európskou úniou a Lichtenštajnským kniežatstvom o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti
                  10
               , rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti
                  11
               , ako aj prílohy k uvedenému rozhodnutiu, a rámcového rozhodnutia Rady 2009/905/SVV o akreditácii poskytovateľov forenzných služieb vykonávajúcich laboratórne činnosti
                  12
                (ďalej len „dohoda“).

               (2)Rokovania boli úspešne ukončené parafovaním dohody 24. mája 2018.

               (3)Zlepšenie výmeny informácií v oblasti presadzovania práva v záujme zachovania bezpečnosti v Únii nemožno uspokojivo dosiahnuť na úrovni samotných členských štátov, keďže medzinárodná trestná činnosť nie je obmedzená na hranice Únie. Možnosť všetkých členských štátov a Lichtenštajnského kniežatstva získať vzájomný prístup k vnútroštátnym databázam obsahujúcim súbory s analýzou DNA, systémom identifikácie odtlačkov prstov a údajom o evidencii vozidiel je mimoriadne dôležitá pre posilnenie cezhraničnej spolupráce v oblasti presadzovania práva.

               (4)[V súlade s článkom 3 Protokolu č. 21 o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, tieto členské štáty oznámili želanie zúčastniť sa na prijatí a uplatňovaní tohto rozhodnutia.]

               (5)V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (6)Dohoda by sa preto mala podpísať v mene Únie s výhradou jej uzavretia k neskoršiemu dátumu a pripojené vyhlásenie by sa malo schváliť.

               (7)Dohoda obsahuje ustanovenia o predbežnom vykonávaní niektorých jej ustanovení. Uvedené ustanovenia by sa mali predbežne vykonávať do ukončenia postupov potrebných na formálne uzavretie dohody a nadobudnutie platnosti.

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje podpísanie Dohody medzi Európskou úniou a Lichtenštajnským kniežatstvom o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, ako aj prílohy k uvedenému rozhodnutiu, a rámcového rozhodnutia Rady 2009/905/SVV o akreditácii poskytovateľov forenzných služieb vykonávajúcich laboratórne činnosti (ďalej len „dohoda“), s výhradou jej uzavretia.

               Znenie dohody, ktorá sa má podpísať, je pripojené k tomuto rozhodnutiu.

               Článok 2

               Generálny sekretariát Rady udelí osobe(-ám), ktorú(-é) určí vyjednávač dohody, plnú moc na podpísanie dohody s výhradou jej uzavretia.

               Článok 3

               Vyhlásenie pripojené k tomuto rozhodnutiu sa v mene Únie schvaľuje.

               Článok 4

               Článok 5 ods. 1 a 2 dohody sa predbežne vykonávajú v súlade s článkom 8 ods. 3 dohody odo dňa jej podpísania až do nadobudnutia jej platnosti.

               Článok 5

               Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

               V Bruseli

                     Za Radu

                     predseda

                     (1)

                        Ú. v. EÚ L 210, 6.8.2008, s. 1.

                     (2)

                        Ú. v. EÚ L 210, 6.8.2008, s. 12.

                     (3)

                        Ú. v. EÚ L 322, 9.12.2009, s. 14.

                     (4)

                        V praxi Lichtenštajnské kniežatstvo nemá samostatné databázy a využíva databázy Švajčiarskej konfederácie.

                     (5)

                        Ú. v. EÚ L 160, 18.6.2011, s. 21.

                     (6)

                        Ú. v. EÚ L 386, 29.12.2006, s. 89.

                     (7)

                        Nariadenie Európskeho parlamentu a Rady (EÚ) č. 603/2013 z 26. júna 2013 o zriadení systému Eurodac na porovnávanie odtlačkov prstov pre účinné uplatňovanie nariadenia (EÚ) č. 604/2013, ktorým sa ustanovujú kritériá a mechanizmy na určenie členského štátu zodpovedného za posúdenie žiadosti o medzinárodnú ochranu podanej štátnym príslušníkom tretej krajiny alebo osobou bez štátnej príslušnosti v jednom z členských štátov, o žiadostiach orgánov členských štátov na presadzovanie práva a Europolu o porovnanie s údajmi v systéme Eurodac na účely presadzovania práva a o zmene nariadenia (EÚ) č. 1077/2011, ktorým sa zriaďuje Európska agentúra na prevádzkové riadenie rozsiahlych informačných systémov v priestore slobody, bezpečnosti a spravodlivosti (prepracované znenie). (Ú. v. EÚ L 180, 29.6.2013, s. 1).

                     (8)

                        Ú. v. EÚ C 202, 7.6.2016, s. 295.

                     (9)

                        Ú. v. EÚ C 326, 26.10.2012, s. 299.

                     (10)

                        Rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (Ú. v. EÚ L 210, 6.8.2008, s. 1).

                     (11)

                        Rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (Ú. v. EÚ L 210, 6.8.2008, s. 12).

                     (12)

                        Rámcové rozhodnutie Rady 2009/905/SVV z 30. novembra 2009 o akreditácii poskytovateľov forenzných služieb vykonávajúcich laboratórne činnosti (Ú. v. EÚ L 322, 9.12.2009, s. 14).

    ---documentbreak---

               EURÓPSKA KOMISIA
            V Bruseli31. 1. 2019
            COM(2019) 35 final
            PRÍLOHA
            k
            návrhu rozhodnutia Rady
            o podpise, v mene Európskej únie, a o predbežnom vykonávaní určitých ustanovení Dohody medzi Európskou úniou a Lichtenštajnským kniežatstvom o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, ako aj prílohy k uvedenému rozhodnutiu, a rámcového rozhodnutia Rady 2009/905/SVV o akreditácii poskytovateľov forenzných služieb vykonávajúcich laboratórne činnosti

               DOHODA

               medzi Európskou úniou a Lichtenštajnským kniežatstvom o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, ako aj prílohy k uvedenému rozhodnutiu, a rámcového rozhodnutia Rady 2009/905/SVV o akreditácii poskytovateľov forenzných služieb vykonávajúcich laboratórne činnosti

               EURÓPSKA ÚNIA na jednej strane a

               LICHTENŠTAJNSKÉ KNIEŽATSTVO na strane druhej, ďalej len „zmluvné strany“,

               ŽELAJÚC SI zlepšiť policajnú a justičnú spoluprácu medzi členskými štátmi Európskej únie a Lichtenštajnským kniežatstvom bez toho, aby boli dotknuté ustanovenia na ochranu slobody jednotlivca,

               BERÚC DO ÚVAHY, že súčasné vzťahy medzi zmluvnými stranami, najmä Dohoda uzavretá medzi Európskou úniou, Európskym spoločenstvom a Lichtenštajnským kniežatstvom o pridružení Lichtenštajnského kniežatstva k vykonávaniu, uplatňovaniu a rozvoju schengenského acquis, sa vyznačujú úzkou spoluprácou v boji proti trestnej činnosti,

               POUKAZUJÚC na spoločný záujem zmluvných strán zabezpečiť, aby sa policajná spolupráca medzi členskými štátmi Európskej únie a Lichtenštajnským kniežatstvom vykonávala rýchlym a účinným spôsobom zlučiteľným so základnými zásadami ich vnútroštátnych právnych systémov a v súlade s právami jednotlivca a zásadami Európskeho dohovoru o ochrane ľudských práv a základných slobôd, podpísaného v Ríme 4. novembra 1950,

               UZNÁVAJÚC, že rámcové rozhodnutie Rady 2006/960/SVV z 18. decembra 2006 o zjednodušení výmeny informácií a spravodajských informácií medzi orgánmi na presadzovanie práva členských štátov Európskej únie už stanovuje pravidlá, podľa ktorých si orgány presadzovania práva členských štátov Európskej únie a Lichtenštajnského kniežatstva môžu rýchlo a účinne vymieňať informácie a spravodajské informácie na účely vedenia vyšetrovania trestných činov alebo spravodajských operácií v trestných veciach,

               UZNÁVAJÚC, že pre podnecovanie medzinárodnej spolupráce v tejto oblasti má zásadný význam, aby sa presné informácie dali vymieňať rýchlo a účinne. Cieľom je zaviesť postupy na presadenie rýchlych, účinných a nenákladných prostriedkov výmeny údajov. V súvislosti so spoločným používaním údajov by sa na tieto prostriedky mala vzťahovať zodpovednosť zúčastnených a mali by zahŕňať vhodné záruky, pokiaľ ide o presnosť a bezpečnosť údajov počas prenosu a uchovávania, ako aj postupy na zaznamenávanie výmeny údajov a obmedzenia používania vymieňaných informácií,

               POUKAZUJÚC NA TO, že táto dohoda obsahuje ustanovenia založené na hlavných ustanoveniach rozhodnutia Rady 2008/615/SVV, rozhodnutia Rady 2008/616/SVV vrátane prílohy k uvedenému rozhodnutiu a rámcového rozhodnutia Rady 2009/905/SVV, pričom ich cieľom je zlepšiť výmenu informácií, ktoré členským štátom Európskej únie a Lichtenštajnskému kniežatstvu umožnia navzájom si udeliť prístupové práva k svojim automatizovaným súborom s analýzou DNA, automatizovaným systémom identifikácie odtlačkov prstov a údajom o evidencii vozidiel. V prípade údajov z vnútroštátnych súborov s analýzou DNA a automatizovaných systémov identifikácie odtlačkov prstov by systém „pozitívnej lustrácie/negatívnej lustrácie“ mal umožniť vyhľadávajúcemu štátu následne požiadať štát, ktorý súbor spravuje, o konkrétne súvisiace osobné údaje a prípadne požiadať o ďalšie informácie prostredníctvom postupov vzájomnej pomoci vrátane postupov prijatých podľa rámcového rozhodnutia Rady 2006/960/SVV,

               BERÚC DO ÚVAHY, že tieto ustanovenia by značne urýchlili existujúce postupy, ktoré by členským štátom a Lichtenštajnskému kniežatstvu umožnili zistiť, či má iný štát požadované informácie, ktoré potrebujú, a ak áno, tak ktorý,

               BERÚC DO ÚVAHY, že cezhraničné porovnávanie údajov otvorí nový rozmer boju proti trestnej činnosti. Informácie získané porovnávaním údajov otvoria štátom nové prístupy k vyšetrovaniu, a tým zohrajú kľúčovú úlohu v pomoci orgánom presadzovania práva a justičným orgánom štátov,

               BERÚC DO ÚVAHY, že pravidlá sa zakladajú na prepojení národných databáz štátov,

               BERÚC DO ÚVAHY, že za určitých podmienok by štáty mali môcť poskytovať osobné a iné ako osobné údaje na zlepšenie výmeny informácií s cieľom predchádzať trestným činom a udržiavať verejný poriadok a bezpečnosť v súvislosti s významnými udalosťami s cezhraničným rozmerom,

               UZNÁVAJÚC, že okrem zlepšenia výmeny informácií treba upraviť iné formy užšej spolupráce medzi policajnými orgánmi, najmä spoločnými bezpečnostnými operáciami (napríklad spoločnými hliadkami),

               BERÚC DO ÚVAHY, že systém „pozitívnej lustrácie/negatívnej lustrácie“ zabezpečuje štruktúru porovnávania anonymných profilov, v rámci ktorého sa dodatočné osobné údaje vymieňajú len po pozitívnej lustrácii a ktorých odovzdávanie a prijímanie sa riadi vnútroštátnym právom vrátane predpisov o právnej pomoci. Tento mechanizmus zaručuje primeraný systém ochrany údajov, pričom sa má za to, že poskytovanie osobných údajov inému štátu si vyžaduje primeranú úroveň ochrany údajov zo strany prijímajúceho štátu.

               BERÚC DO ÚVAHY, že Lichtenštajnské kniežatstvo by mala znášať náklady, ktoré vzniknú jej vlastným orgánom v súvislosti s uplatňovaním tejto dohody,

               UZNÁVAJÚC, že akreditácia poskytovateľov forenzných služieb vykonávajúcich laboratórne činnosti je dôležitým krokom k bezpečnejšej a účinnejšej výmene forenzných informácií, Lichtenštajnské kniežatstvo bude dodržiavať určité ustanovenia rámcového rozhodnutia Rady 2009/905/SVV,

               BERÚC DO ÚVAHY, že spracúvanie osobných údajov orgánmi Lichtenštajnského kniežatstva na účely predchádzania teroristickým trestným činom alebo iným závažným trestným činom, ich odhaľovania alebo vyšetrovania podľa tejto dohody by malo podliehať normám ochrany osobných údajov podľa jeho vnútroštátneho práva, ktoré sú v súlade so smernicou Európskeho parlamentu a Rady (EÚ) 2016/680 z 27. apríla 2016 o ochrane fyzických osôb pri spracúvaní osobných údajov príslušnými orgánmi na účely predchádzania trestným činom, ich vyšetrovania, odhaľovania alebo stíhania alebo na účely výkonu trestných sankcií a o voľnom pohybe takýchto údajov a o zrušení rámcového rozhodnutia Rady 2008/977/SVV,

               OPIERAJÚC SA o vzájomnú dôveru medzi členskými štátmi Európskej únie a Lichtenštajnským kniežatstvom v štruktúru a fungovanie ich právnych systémov,

               BERÚC DO ÚVAHY skutočnosť, že podľa Dohody medzi Švajčiarskou konfederáciou a Lichtenštajnským kniežatstvom odkazom na spoluprácu v rámci švajčiarskeho informačného systému daktyloskopických údajov a profilov DNA obe krajiny používajú tú istú databázu a systémy, pokiaľ ide o výmenu informácií týkajúcu sa údajov o DNA a odtlačkov prstov,

               UZNÁVAJÚC, že ustanovenia dvojstranných a mnohostranných dohôd zostávajú uplatniteľné na všetky záležitosti, na ktoré sa nevzťahuje táto dohoda,

               ROZHODLI SA UZATVORIŤ TÚTO DOHODU:

               Článok 1

               Predmet úpravy a cieľ

               1.
                     S výhradou ustanovení tejto dohody sa obsah článkov 1 až 24, článku 25 ods. 1, článkov 26 až 32 a článku 34 rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, uplatňuje na dvojstranné vzťahy medzi Lichtenštajnským kniežatstvom a jednotlivými členskými štátmi Európskej únie.

               2.
                     S výhradou ustanovení tejto dohody sa obsah článkov 1 až 19 a článku 21 rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, vrátane prílohy k uvedenému rozhodnutiu s výnimkou jej kapitoly 4 bodu 1 uplatňuje na vzťahy uvedené v odseku 1.

               3.
                     Vyhlásenia členských štátov vykonané v súlade s rozhodnutiami Rady 2008/616/SVV a 2008/615/SVV sa vzťahujú aj na ich vzťahy s Lichtenštajnským kniežatstvom.

               4.
                     S výhradou ustanovení tejto dohody sa obsah článkov 1 až 5 a článku 6 ods. 1 rámcového rozhodnutia Rady 2009/905/JHA o akreditácii poskytovateľov forenzných služieb vykonávajúcich laboratórne činnosti uplatňuje na vzťahy uvedené v odseku 1.

               Článok 2

               Vymedzenie pojmov

               1.
                     „zmluvné strany“ sú Európska únia a Lichtenštajnské kniežatstvo.

               2.
                     „členský štát“ je členský štát Európskej únie.

               3.
                     „štát“ je členský štát alebo Lichtenštajnské kniežatstvo.

               Článok 3

               Jednotné uplatňovanie a výklad

               1.
                     S cieľom dosiahnuť čo najjednotnejšie uplatňovanie a výklad ustanovení uvedených v článku 1 zmluvné strany neustále skúmajú vývoj judikatúry Súdneho dvora Európskej únie, ako aj vývoj judikatúry príslušných súdov Lichtenštajnského kniežatstva, ktorý súvisí s uvedenými ustanoveniami. Na tento účel sa zriadi mechanizmus, ktorý zaručí pravidelnú a vzájomnú výmenu takejto judikatúry.

               2.
                     Lichtenštajnské kniežatstvo je oprávnené predkladať vyjadrenia alebo písomné pripomienky Súdnemu dvoru v prípadoch, keď súdny orgán členského štátu postúpi Súdnemu dvoru otázku na vydanie prejudiciálneho rozhodnutia, ktorá sa týka výkladu akýchkoľvek ustanovení uvedených v článku 1.

               Článok 4

               Urovnávanie sporov

               Každý spor medzi Lichtenštajnským kniežatstvom a členským štátom týkajúci sa výkladu alebo uplatňovania tejto dohody, alebo niektorého z ustanovení uvedených v článku 1 a ich zmien môže účastník tohto sporu predložiť na zasadnutí zástupcov vlád členských štátov a Lichtenštajnského kniežatstva, aby sa rýchlo vyriešil.

               Článok 5

               Zmeny

               1.
                     Ak treba zmeniť ustanovenia uvedené v článku 1, Európska únia o tom informuje Lichtenštajnské kniežatstvo čo najskôr a zhromaždí všetky prípadné pripomienky.

               2.
                     Európska únia oznámi Lichtenštajnskému kniežatstvu akúkoľvek zmenu ustanovení uvedených v článku 1 hneď po prijatí zmeny.

               Lichtenštajnské kniežatstvo sa nezávisle rozhodne, či prijme obsah zmeny a či ho transponuje do svojho vnútorného právneho poriadku. Toto rozhodnutie oznámi Európskej únii do troch mesiacov od oznámenia zmeny.

               3.
                     Ak obsah zmeny môže byť pre Lichtenštajnské kniežatstvo záväzný iba po splnení ústavných požiadaviek, Lichtenštajnské kniežatstvo o tom informuje Európsku úniu pri svojom oznámení. Lichtenštajnské kniežatstvo bezodkladne písomne informuje Európsku úniu o splnení všetkých ústavných požiadaviek. Ak sa referendum nevyžaduje, oznámenie sa vykoná hneď po uplynutí lehoty na referendum. Ak sa vyžaduje referendum, Lichtenštajnské kniežatstvo má na vykonanie svojho oznámenia maximálne dva roky od dátumu oznámenia Európskej únie. Ak je to možné, Lichtenštajnské kniežatstvo predbežne vykonáva obsah zmeny od dátumu stanoveného pre nadobudnutie účinnosti zmeny v Lichtenštajnskom kniežatstve a až do oznámenia o splnení ústavných požiadaviek.

               4.
                     Ak Lichtenštajnské kniežatstvo neprijme zmenu, uplatňovanie tejto dohody sa pozastaví. Na preskúmanie všetkých možností pokračovať v správnom fungovaní tejto dohody sa zvolá zasadnutie zmluvných strán, pričom sa zohľadní rovnocennosť právnych predpisov. Pozastavenie sa ukončí hneď, ako Lichtenštajnské kniežatstvo oznámi, že zmenu prijíma, alebo ak sa zmluvné strany dohodnú znovu uplatňovať túto dohodu.

               5.
                     Ak sa zmluvné strany do šiestich mesiacov od pozastavenia nedohodli túto dohodu znovu uplatňovať, prestane sa uplatňovať.

               6.
                     Odseky 4 a 5 sa nevzťahujú na zmeny týkajúce sa kapitol 3, 4 a 5 rozhodnutia Rady 2008/615/SVV alebo článku 17 rozhodnutia Rady 2008/616/SVV, v súvislosti s ktorými Lichtenštajnské kniežatstvo oznámilo Európskej únii, že ich neprijíma, pričom uviedlo príslušné dôvody. V takom prípade a bez toho, aby bol dotknutý článok 10, sa vo vzťahoch medzi Lichtenštajnským kniežatstvom a členskými štátmi budú naďalej uplatňovať príslušné ustanovenia v znení platnom pred zmenou.

               Článok 6

               Preskúmanie

               Zmluvné strany sa dohodli, že spoločne preskúmajú túto dohodu najneskôr do piatich rokov od nadobudnutia jej platnosti. V rámci tohto preskúmania sa budú hodnotiť najmä praktické vykonávanie, výklad a vývoj dohody, pričom preskúmanie bude takisto zahŕňať otázky, ako sú napríklad dôsledky vývoja Európskej únie súvisiace s predmetom tejto dohody.

               Článok 7

               Vzťah k iným právnym nástrojom

               1.
                     Lichtenštajnské kniežatstvo môže naďalej uplatňovať dvojstranné alebo mnohostranné dohody alebo dohovory o cezhraničnej spolupráci s členskými štátmi, ktoré sú v platnosti v čase uzavretia tejto dohody, pokiaľ takéto dohody alebo dohovory nie sú nezlučiteľné s cieľmi tejto dohody. Lichtenštajnské kniežatstvo oznámi Európskej únii dohody alebo dohovory, ktoré sa budú naďalej uplatňovať.

               2.
                     Po nadobudnutí platnosti tejto dohody môže Lichtenštajnské kniežatstvo uzavierať alebo uvádzať do platnosti ďalšie dvojstranné alebo mnohostranné dohody alebo dohovory o cezhraničnej spolupráci s členskými štátmi, pokiaľ sa takýmito dohodami alebo dohovormi stanovuje rozšírenie alebo prehĺbenie cieľov tejto dohody. Lichtenštajnské kniežatstvo oznámi akékoľvek nové dohody alebo dohovory Európskej únii do troch mesiacov od ich podpisu alebo v prípade nástrojov podpísaných pred nadobudnutím platnosti tejto dohody do troch mesiacov od ich nadobudnutia platnosti.

               3.
                     Dohody a dohovory uvedené v odsekoch 1 a 2 nemôžu ovplyvňovať vzťahy s členskými štátmi, ktoré nie sú ich zmluvnými stranami.

               4.
                     Touto dohodou nie sú dotknuté existujúce dohody o právnej pomoci alebo vzájomnom uznávaní súdnych rozhodnutí.

               Článok 8

               Oznámenia, vyhlásenia a nadobudnutie platnosti

               1.
                     Zmluvné strany si navzájom oznámia ukončenie postupov potrebných na to, aby mohli vyjadriť súhlas s prijatím záväzkov vyplývajúcich z tejto dohody.

               2.
                     Európska únia môže vyjadriť svoj súhlas s tým, že bude touto dohodou viazaná, aj vtedy, ak rozhodnutia týkajúce sa spracúvania osobných údajov, ktoré sa majú poskytnúť alebo boli poskytnuté v súlade s rozhodnutím Rady 2008/615/SVV, ešte neboli prijaté vo vzťahu ku všetkým členským štátom.

               3.
                     Článok 5 ods. 1 a 2 sa predbežne vykonáva odo dňa podpisu tejto dohody.

               4.
                     Lehota troch mesiacov stanovená v poslednej vete článku 5 ods. 2 týkajúca sa zmien prijatých po podpise dohody, ale pred jej nadobudnutím platnosti, začína plynúť dňom nadobudnutia platnosti tejto dohody.

               5.
                     Lichtenštajnské kniežatstvo môže súčasne s oznámením podľa odseku 1 alebo, ak je to stanovené, kedykoľvek potom vydať vyhlásenia stanovené v tejto dohode.

               6.
                     Táto dohoda nadobúda platnosť prvým dňom tretieho mesiaca nasledujúceho po dni posledného oznámenia podľa odseku 1.

               7.
                     Poskytovanie osobných údajov členskými štátmi a Lichtenštajnským kniežatstvom podľa tejto dohody sa môže uskutočniť až po implementácii ustanovení kapitoly 6 rozhodnutia Rady 2008/615/SVV do vnútroštátneho práva štátov, ktoré sa na takomto poskytovaní zúčastňujú.

               8.
                     S cieľom overiť, či je to tak v prípade Lichtenštajnského kniežatstva, sa uskutoční hodnotiaca návšteva a skúšobná prevádzka v súvislosti a za podmienok a opatrení prijateľných pre Lichtenštajnské kniežatstvo, ktoré sú podobné ako tie, ktoré sa dohodli v súvislosti s členskými štátmi podľa kapitoly 4 prílohy k rozhodnutiu Rady 2008/616/SVV.

               Na základe celkovej hodnotiacej správy a po vykonaní rovnakých krokov ako pri začatí automatizovanej výmeny údajov v členských štátoch Rada určí dátum alebo dátumy, od ktorých môžu členské štáty poskytovať Lichtenštajnskému kniežatstvu osobné údaje podľa tejto dohody.

               9.
                     Lichtenštajnské kniežatstvo vykonáva a uplatňuje ustanovenia smernice Európskeho parlamentu a Rady (EÚ) 2016/680. Lichtenštajnské kniežatstvo oznámi Komisii znenie hlavných ustanovení prijatých v oblasti pôsobnosti uvedenej smernice.

               10.
                     Lichtenštajnské kniežatstvo vykonáva a uplatňuje ustanovenia rámcového rozhodnutia Rady 2009/905/SVV uvedené v článku 1 ods. 4. Lichtenštajnské kniežatstvo oznámi Európskej komisii znenie hlavných ustanovení prijatých v oblasti pôsobnosti uvedeného rámcového rozhodnutia Rady.

               11.
                     Príslušné orgány Lichtenštajnského kniežatstva nemôžu uplatňovať ustanovenia kapitoly 2 rozhodnutia Rady 2008/615/SVV pred tým, ako Lichtenštajnské kniežatstvo transponovalo a uplatnilo opatrenia uvedené v odsekoch 9 a 10.

               Článok 9

               Pristúpenie k dohode

               Pristúpenie nových členských štátov k Európskej únii zakladá práva a povinnosti podľa súčasnej dohody medzi týmito novými členskými štátmi a Lichtenštajnským kniežatstvom.

               Článok 10

               Vypovedanie dohody

               1.
                     Túto dohodu môže kedykoľvek vypovedať ktorákoľvek zmluvná strana.

               2.
                     Vypovedanie tejto dohody podľa odseku 1 nadobudne účinnosť šesť mesiacov od uloženia oznámenia o jej vypovedaní.

               Vyhotovené v VLOŽTE MESTO VLOŽTE DÁTUM v dvoch origináloch v bulharskom, španielskom, českom, dánskom, nemeckom, estónskom, gréckom, anglickom, francúzskom, chorvátskom, talianskom, lotyšskom, litovskom, maďarskom, maltskom, holandskom, poľskom, portugalskom, rumunskom, slovenskom, slovinskom, fínskom a švédskom jazyku, pričom všetky znenia sú rovnako autentické.

               Za Európsku úniu

               Za Lichtenštajnské kniežatstvo

               VYHLÁSENIE, KTORÉ SA MÁ PRIJAŤ PRI PRÍLEŽITOSTI PODPÍSANIA DOHODY

               Európska únia a Lichtenštajnské kniežatstvo, zmluvné strany Dohody o uplatňovaní určitých ustanovení rozhodnutia Rady 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, rozhodnutia Rady 2008/616/SVV o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti, vrátane prílohy k uvedenému rozhodnutiu, a rámcového rozhodnutia Rady 2009/905/SVV o akreditácii poskytovateľov forenzných služieb vykonávajúcich laboratórne činnosti (ďalej len „dohoda“),

               vyhlasujú:

               Vykonávanie výmeny údajov o DNA, odtlačkoch prstov a evidencii vozidiel podľa tejto dohody si bude vyžadovať, aby Lichtenštajnské kniežatstvo zriadilo pre každú z týchto kategórií údajov dvojstranné spojenia s každým členským štátom.

               Na umožnenie a uľahčenie tejto práce sa Lichtenštajnskému kniežatstvu poskytne všetka dostupná dokumentácia, softvérové produkty a zoznamy kontaktov. Lichtenštajnské kniežatstvo bude mať možnosť nadviazať neformálne partnerstvo s členskými štátmi, ktoré už takúto výmenu údajov vykonávajú, na účely výmeny skúseností a získania praktickej a technickej podpory. Podrobnosti o takýchto partnerstvách sa musia dohodnúť priamo s príslušnými členskými štátmi.

               Lichtenštajnskí odborníci sa môžu kedykoľvek obrátiť na predsedníctvo Rady, Európsku komisiu alebo na vedúcich odborníkov v týchto záležitostiach, aby získali informácie, vysvetlenie alebo akúkoľvek inú podporu. Podobne Komisia využije možnosť obrátiť sa aj na zástupcov Lichtenštajnského kniežatstva vždy, keď pri príprave návrhov alebo oznámení nadväzuje kontakt so zástupcami členských štátov.

               Lichtenštajnských odborníkov možno pozvať na zasadnutia, na ktorých odborníci z členských štátov v rámci Rady diskutujú o technických aspektoch, ktoré sa priamo týkajú riadneho uplatňovania a rozvoja obsahu uvedených rozhodnutí Rady.

               PRÍLOHA […]